# Carcinoma de cèl·lules petites

El carcinoma de cèl·lules petites (sovint en la seva forma histològica de carcinoma de cèl·lules en gra de civada, o oat-cell carcinoma) és un tipus de càncer que afecta principalment al pulmó (llavors s'anomena càncer de pulmó de cèl·lules petites o carcinoma microcític pulmonar), tot i que amb una freqüència molt menor apareix també en altres parts del cos, com ara el coll uterí, els ronyons, la pròstata, els pits, els ovaris, la bufeta urinària, la cavitat oral, la glàndula paròtide, la nasofaringe, la hipofaringe, el fetge o el tracte digestiu. Els carcinomes de cèl·lules petites extrapulmonars es veuen sobretot al sistema genitourinari (35%), al sistema gastrointestinal (29%) i als òrgans ginecològics (17%). Els originats en la pròstata amb freqüència es detecten quan ja han metastatitzat i poden mostrar uns trets histopatològics força atípics. Una presentació extrapulmonar infreqüent és el carcinoma de cèl·lules petites confinat als ganglis limfàtics. El carcinoma microcític d'esòfag és una neoplàsia singular, molt agressiva i que genera metàstasis amb gran facilitat. Tant els carcinomes primaris de cèl·lules petites apendiculars com els cutanis, els laringis, els ureterals els vaginals, els pancreàtics o els sinonasals són entitats clíniques que s'han descrit poquíssimes vegades. La coexistència sincrònica d'un carcinoma vesical microcític pur i un adenocarcinoma prostàtic és del tot excepcional.
Un 14-15% de tots els càncers pulmonars són carcinomes de pulmó de cèl·lules petites (CPCP). El CPCP és una de les neoplàsies malignes més distintives en el camp oncològic pels seus trets genètics particulars, les seves característiques clíniques i la resposta que té a la quimioteràpia específica. Està fortament associat amb el tabaquisme i és globalment la sisena causa més comuna de mort per càncer. Un altre factor de risc implicat en la gènesi del CPCP és l'exposició residencial al gas radó. Cal esmentar el fet que, ocasionalment, aquest càncer apareix en persones no fumadores. Per una altra banda, és el tipus histològic de CP que es veu amb major freqüència en fumadors passius. El nombre de translocacions involucrades en l'oncogènesi del CPCP supera el centenar. La seva prevalença estimada és de 1/20.000 individus i es diagnostica predominantment en persones de mitjana edat (entre 27 i 66 anys). Segons el seu període evolutiu es diferencien dos estadis: limitat (càncer present a un sol hemitòrax i que compromet una única regió del pulmó) i estès (càncer disseminat a altres zones del tòrax o fora d'ell). La classificació histopatològica vigent de l'OMS (2015) contempla dos subtipus de CPCP: pur i combinat. Per considerar-lo combinat, almenys un 10% de la massa tumoral d'un CPCP ha d'estar format per un component de cèl·lules no petites. Els diferents elements cel·lulars presents en aquest subtipus de càncer tenen un perfil mutacional similar, tot i que els seus genotips siguin divergents. Segons diversos estudis, la incidència del subtipus combinat oscil·la entre el 5% i el 28% de tots els CPCPs. La combinació de CPCP amb carcinoma escatós i/o adenocarcinoma és molt poc habitual, L'existència d'un CPCP i un carcinoma de cèl·lules gegants pulmonar combinats és un fet del tot extraordinari.
Des del punt de vista anatomopatològic, la microscòpia òptica del CPCP mostra un patró uniforme de cèl·lules petites i arrodonides, d'escàs citoplasma i un alt índex mitòtic, sovint disposades en forma d'espiral i amb importants canvis necròtics focals. Una troballa histològica pròpia, però no exclusiva, dels carcinomes de cèl·lules petites és el fenomen d'Azzopardi. Consisteix en la presència d'acumulacions d'ADN intensament basòfiles, provinents de cèl·lules tumorals necròtiques, incrustades en les parets de les vènules i que fan que el contorn d'aquests vasos tingui un color blau molt vistós a les preparacions tenyides amb hematoxilina-eosina. Eventualment, pot ser necessari emprar mètodes immunohistoquímics (sinaptofisina, cromogranina A, CD56, factor de transcripció tiroidal-1 i MIB-1) o d'anàlisi biomolecular per distingir els CPCPs d'altres tumors pulmonars d'estirp neuroendocrina. El marcador nuclear INSM1 és molt útil per la diagnosi del CPCP en mostres citològiques. Les mutacions detectades amb major freqüència en aquests carcinomes afecten a les proteïnes RB1 i p53.
Radiològicament, la presència de limfadenopaties mediastíniques o hilars amb desplaçament i compressió de l'arbre traqueobronquial i/o dels grans vasos de la zona és una troballa bastant comuna. Altres signes radiològics que es poden apreciar en els CPCPs són l'existència d'una massa parenquimatosa tumoral relativament ben definida, atelèctasi (col·lapse) lobular i vessament pleural. En quasi una quarta part de tots els CPCPs s'observen calcificacions intratumorals.
El CPCP sorgeix sobretot a les vies aèries centrals del pulmó, s'infiltra per la submucosa i obstrueix la llum bronquial formant una massa que compromet l'hil. Per això, escasses vegades es manifesta amb un tumor de Pancoast i el quadre sindrómic que l'acompanya. Provoca símptomes d'aparició precoç (tos, dispnea, pèrdua de pes i -moltes vegades- pneumònia obstructiva). Poden aparèixer síndromes paraneoplàstiques en el decurs de la seva primera etapa evolutiva o fins i tot abans que el carcinoma sigui diagnosticat. No és inusual que el CPCP vagi acompanyat d'una síndrome de secreció inadequada d'ADH (entre un 15% i un 40% dels malalts) i, en alguns casos, d'una síndrome de Cushing ectòpica (2%-5%) o d'una síndrome miastènica de Lambert-Eaton (3%). De vegades, una encefalitis límbica paraneoplàstica, una anèmia hemolítica microangiopàtica o una síndrome de la cava superior és la primera manifestació d'un CPCP. Rarament es presenta en forma de nòdul pulmonar perifèric. Aquesta presentació del CPCP és la que té millor pronòstic. Una altra presentació primària força insòlita que pot tenir el CPCP és un vessament pleural aïllat sense lesions pulmonars o mediastíniques concomitants.
L'agressivitat d'aquests càncers és alta, creixen amb rapidesa i metastatitzen fàcilment, en especial els que tenen alteracions en els gens LRP1B, MAP3K13, MSH6 i SPEN. Les seves metàstasis es localitzen sobretot a fetge, cervell, os, suprarenals i amb menys freqüència al pulmó contralateral i comporten un pronòstic molt poc favorable. En certs casos és convenient efectuar una irradiació cranial profilàctica per disminuir el risc de desenvolupament de metàstasis cerebrals, evitant al màxim afectar la zona hipocampal amb l'objectiu de minimitzar els efectes secundaris de la radiació sobre les funcions cognitives. La taxa de supervivència a cinc anys dels pacients amb CPCP depèn molt de l'estadi que té el tumor en el moment de ser diagnosticat. Les possibilitats terapèutiques davant els CPCPs avençats són limitades i, ara per ara, la seva prognosi és generalment atziaga. Poques vegades la cirurgia forma part del tractament principal del CPCP, ja que quasi sempre ha envaït els ganglis limfàtics o altres òrgans en el moment del diagnòstic. Són molt rars els casos en els quals aquest càncer es presenta com un únic tumor pulmonar limitat i pot practicar-se la seva resecció quirúrgica, tot i que el risc de recurrència és alt. Una línia de recerca d'especial importància avui dia és el disseny de nous fàrmacs immunoteràpics que actuïn de forma eficaç i segura contra aquest tipus de càncer. El CPCP segueix sent un dels tumors malignes amb major mortalitat i més recalcitrants des del punt de vista oncològic. A diferència del càncer de pulmó de cèl·lules no petites, malgrat els nombrosos assajos clínics realitzats amb un ampli ventall de medicaments immunoteràpics o d'altra naturalesa, el seu tractament no ha variat gaire en el decurs dels darrers anys, possiblement per la manca de coneixement sobre les bases moleculars de la seva resistència a les actuals estratègies anticanceroses. El juny de 2019, la FDA va aprovar l'ús del pembrolizumab per al tractament del CPCP en fase metastàtica. La lurbinectedina (un nou alcaloide sintètic que modifica el microambient tumoral necessari per la proliferació de les cèl·lules neoplàstiques) també ha estat autoritzada com a teràpia de segona línia en aquest tipus de càncer pulmonar.
Alguns adenocarcinomes pulmonars que tenen mutacions molt determinades i que són tractats amb inhibidors del domini tirosina-cinasa del receptor del factor de creixement epidèrmic poden transformar-se en CPCPs.

## Referències

* ↑ Sedrak, MP; Ramnani, DM «Small Cell Carcinoma» (en anglès). Epithelial Lung Tumors (2015 WHO Classification): Neuroendocrine Tumors. WebPathology, LLC, 2017; Mar 14 (rev), pàgs: 1 [Consulta: 9 maig 2019].
* ↑ Nasu, K: Hirakawa, T; Okamoto, M; Nishida, M; Kiyoshima, C; et al «Advanced small cell carcinoma of the uterine cervix treated by neoadjuvant chemotherapy with irinotecan and cisplatin followed by radical surgery» (en anglès). Rare Tumors, 3, 1, 2011, pàg. e6. DOI: 10.4081/rt.2011.e6. PMC: 3070456. PMID: 21464879.
* ↑ Chung, CH; Park, CY «Small Cell Carcinoma of the Kidney» (en anglès). Korean J Intern Med, 2006 Set; 21 (3), pp: 191–193. DOI: 10.3904/kjim.2006.21.3.191. PMC: 3890724. PMID: 17017670 [Consulta: 10 maig 2019].
* ↑ Capizzello, A; Peponi, E; Simou, N; Ntaskagiannis, D; Tasiou, I; et al «Pure small cell carcinoma of the prostate: a case report and literature review» (en anglès). Case Rep Oncol, 4, 1, 2011; Feb 16, pp: 88–95. DOI: 10.1159/000324717. PMC: 3072185. PMID: 21475596 [Consulta: 26 maig 2022].
* ↑ Abou Dalle, I; Abbas, J; Boulos, F; Salem, Z; Assi, HI «Primary small cell carcinoma of the breast: a case report» (en anglès). J Med Case Rep, 2017 Oct 19; 11 (1), pp: 290. DOI: 10.1186/s13256-017-1467-0. PMC: 5648460. PMID: 29047418 [Consulta: 9 maig 2019].
* ↑ Yoshida, Y; Kaneki, E; Kijima, M; Kodama, K; Yamaguchi, S; Yagi, H; et al «Two types of small cell carcinoma of the ovary: Two typical case reports» (en anglès). Gynecol Oncol Rep, 2018 Jul 18; 25, pp: 125-130. DOI: 10.1016/j.gore.2018.07.003. PMC: 6072903. PMID: 30094313 [Consulta: 9 maig 2019].
* ↑ Lu, B; Shi, H «An In-Depth Look at Small Cell Carcinoma of the Ovary, Hypercalcemic Type (SCCOHT): Clinical Implications from Recent Molecular Findings» (en anglès). J Cancer, 2019 Gen 1; 10 (1), pp: 223-237. DOI: 10.7150/jca.26978. PMC: 6329856. PMID: 30662543 [Consulta: 22 desembre 2019].
* ↑ Ghervan, L; Zaharie, A; Ene, B; Elec, FI «Small-cell carcinoma of the urinary bladder: where do we stand?» (en anglès). Clujul Med, 2017 Gen; 90 (1), pp: 13-17. DOI: 10.15386/cjmed-673. PMC: 5305081. PMID: 28246491 [Consulta: 10 maig 2019].
* ↑ Zeng, M; Yang, SD; Zhang, JL; Chen, XM «Primary small cell neuroendocrine carcinoma of the oral cavity: A case report and review of the literature» (en anglès). Oncol Lett, 2015 Ag; 10 (2), pp: 887-890. DOI: 10.3892/ol.2015.3298. PMC: 4509459. PMID: 26622589 [Consulta: 22 desembre 2019].
* ↑ Liu, M; Zhong, M; Sun, C «Primary neuroendocrine small cell carcinoma of the parotid gland: A case report and review of the literature» (en anglès). Oncol Lett, 2014 Set; 8 (3), pp: 1275-1278. DOI: 10.3892/ol.2014.2258. PMC: 4114714. PMID: 25120705 [Consulta: 1r juny 2022].
* ↑ Azevedo, D; Rios, E; Vendeira, L; Sarmento, C «Small cell neuroendocrine carcinoma of the nasopharynx: a rare case report» (en anglès). Autopsy Case Rep, 2017 Mar 29; 7 (1), pp: 31-35. DOI: 10.4322/acr.2017.002. ISSN: 2236-1960 [Consulta: 17 maig 2022].
* ↑ Sun, R; Fairchild, A; Debenham, B «Small Cell Carcinoma of the Hypopharynx» (en anglès). Cureus, 2018 Jul 16; 10 (7), pp: e2987. DOI: 10.7759/cureus.2987. PMC: 6211776. PMID: 30397561 [Consulta: 17 gener 2020].
* ↑ Choi, SJ; Kim, JM; Han, JY; Ahn, SI; Kim, JS; et al «Extrapulmonary Small Cell Carcinoma of the Liver: Clinicopathological and Immunohistochemical Findings» (en anglès). Yonsei Med J, 2007 Des 31; 48 (6), pp: 1066–1071. DOI: 10.3349/ymj.2007.48.6.1066. PMC: 2628196. PMID: 18159605 [Consulta: 16 maig 2019].
* ↑ Brenner, B; Tang, LH; Klimstra, DS; Kelsen, DP «Small-cell carcinomas of the gastrointestinal tract: a review» (en anglès). J Clin Oncol, 2004 Jul 1; 22 (13), pp: 2730-2739. DOI: 10.1200/JCO.2004.09.075. ISSN: 1527-7755. PMID: 15226341 [Consulta: 9 maig 2019].
* ↑ Dakhil, CS; Wick, JA; Kumar, AK; Satyan, MT; Neupane, P «Extrapulmonary small cell carcinoma: the University of Kansas experience and review of literature» (en anglès). Med Oncol, 2014 Oct; 31 (10), pp: 187. DOI: 10.1007/s12032-014-0187-1. PMC: 4248605. PMID: 25151532 [Consulta: 15 maig 2019].
* ↑ Cecen, K; Karadag, MA; Demir, A; Kocaaslan, R «Small cell carcinoma of the prostate presenting with skin metastasis: a case report» (en anglès). J Med Case Rep, 2014 Maig 12; 8, pp: 146. DOI: 10.1186/1752-1947-8-146. PMC: 4046512. PMID: 24885487 [Consulta: 21 juny 2022].
* ↑ Cruz Castellanos, P; López Sánchez, D; Pinto Marín, Á; Andrés Redondo, A; Espinosa Arranz, E «Carcinoma microcítico de próstata: una rara entidad» (en castellà). Rev Arg Urol, 2015; 80 (1), pp: 50-51. ISSN: 1853-418X [Consulta: 21 juny 2022].
* ↑ Sehgal, IS; Kaur, H; Dhooria, S; Bal, A; Gupta, N; et al «Extrapulmonary small cell carcinoma of lymph node: Pooled analysis of all reported cases» (en anglès). World J Clin Oncol, 2016 Jun 10; 7 (3), pp: 308-320. DOI: 10.5306/wjco.v7.i3.308. PMC: 4896899. PMID: 27298771 [Consulta: 28 juliol 2019].
* ↑ Vera-Mémdez FJ, Barón JM, Hallal H, García-Solano J, Martínez-Albadalejo M «Carcinoma primario indiferenciado de célula pequeña de esófago: descripción de un caso y revisión de la bibliografia» (en castellà). Gastroenterol Hepatol, 2001 Oct; 24 (8), pp: 410-411. ISSN: 1578-9519. PMID: 11674963 [Consulta: 1r setembre 2019].
* ↑ Park, JH; Park, KJ; Roh, YH; Roh, MS «Primary Extrapulmonary Small Cell Carcinoma of the Appendix: A Case Report» (en anglès). J Pathol Transl Med, 2010; 44 (1), pp: 101-105. DOI: 10.4132/KoreanJPathol.2010.44.1.101. ISSN: 2383-7845 [Consulta: 21 maig 2019].
* ↑ Terada, T «Primary cutaneous small cell carcinoma; a case report with differential diagnosis» (en anglès). Int J Clin Exp Pathol, 2013 Maig 15; 6 (6), pp: 1164-1168. ISSN: 1936-2625. PMC: 3657372. PMID: 23696937 [Consulta: 28 juliol 2019].
* ↑ Raposo, A; Marco, A; García-Solano, ME; Martínez-Ortiz, MJ; et al «Primary small cell carcinoma of the larynx. Survival time of 47 months. Case report» (en anglès). Ann Med Surg (London), 2018 Maig 9; 30, pp: 46-49. DOI: 10.1016/j.amsu.2018.04.031. PMC: 6016440. PMID: 29946458 [Consulta: 22 desembre 2019].
* ↑ Farci, F; Manassero, F; Baldesi, R; Bartolucci, A; Boldrini, L; et al «Primary small cell carcinoma of the ureter: Case report and review of the literature» (en anglès). Medicine (Baltimore), 2018 Jun; 97 (24), pp: e11113. DOI: 10.1097/MD.0000000000011113. PMC: 6023684. PMID: 29901633 [Consulta: 3 gener 2020].
* ↑ Bhalodia, JN; Kapapura, DV; Parekh, MN «Primary Small Cell Neuroendocrine Carcinoma of Vagina: A Rare Case Report» (en anglès). Patholog Res Int, 2011 Oct 3; 2011, pp: 306921. DOI: 10.4061/2011/306921. PMC: 3185235. PMID: 21977334 [Consulta: 17 maig 2022].
* ↑ Wang, D; Rong, Y; Wu, W; Jin, D «Primary small cell carcinoma of the pancreas: rare type of pancreatic cancer and review of the literatures» (en anglès). World J Surg Oncol, 2012 Feb 8; 10, pp: 32. DOI: 10.1186/1477-7819-10-32. PMC: 3299603. PMID: 22316327 [Consulta: 26 agost 2022].
* ↑ Krishnamurthy, A; Ravi, P; Vijayalakshmi, R; Majhi, U «Small cell neuroendocrine carcinoma of the paranasal sinus» (en anglès). Natl J Maxillofac Surg, 2013 Gen; 4 (1), pp: 111-113. DOI: 10.4103/0975-5950.117818. PMC: 3800372. PMID: 24163566 [Consulta: 1r setembre 2019].
* ↑ Sakalis, V; Gkotsi, A; Mylonaki, E; Pantzaki, A; et al «A pure microcytic bladder carcinoma synchronous to prostatic adenocarcinoma» (en anglès). Rare Tumors, 2011 Jul 11; 3 (3), pp: e30. DOI: 10.4081/rt.2011.e30. PMC: 3208417. PMID: 22066037 [Consulta: 8 juny 2022].
* ↑ Gersten, T; Zieve, D «Cáncer pulmonar de células pequeñas» (en castellà). MedlinePlus. NIH, US National Library of Medicine, 2020; Gen 6 (rev), pàgs: 6 [Consulta: 17 gener 2020].
* ↑ Minami, S; Ogata, Y; Ihara, S; Yamamoto, S; Komuta, K «Retrospective analysis of outcomes and prognostic factors of chemotherapy for small-cell lung cancer» (en anglès). Lung Cancer (Auckl), 2016 Abr 5; 7, pp: 35-44. DOI: 10.2147/LCTT.S100184. PMC: 5310697. PMID: 28210159 [Consulta: 16 maig 2022].
* ↑ Ozlü, T; Bülbül, Y «Smoking and lung cancer» (en anglès). Tuberk Toraks, 2005 Feb; 53 (2), pp: 200-209. ISSN: 0494-1373. PMID: 16100660 [Consulta: 2 agost 2022].
* ↑ Pezzuto, F; Fortarezza, F; Lunardi, F; Calabrese, F «Are there any theranostic biomarkers in small cell lung carcinoma?» (en anglès). J Thorac Dis, 2019 Gen; 11 (Supl 1), pp: S102-S112. DOI: 10.21037/jtd.2018.12.14. PMC: 6353747. PMID: 30775033 [Consulta: 11 maig 2019].
* ↑ Rodríguez-Martínez, Á; Ruano-Ravina, A; Torres-Durán, M; Vidal-García, I; Leiro-Fernández, V; Hernández-Hernández, J; García-García, S; Provencio, M; Castro-Añón, O; Parente-Lamelas, I; Abdulkader, I; Abal-Arca, J; et al «Cáncer de pulmón microcítico. Metodología y resultados preliminares del estudio SMALL CELL» (en castellà). Arch Bronconeumol, 2017 Des; 53 (12), pp: 675-681. DOI: 10.1016/j.arbres.2017.04.016. ISSN: 1579-2129. PMID: 28622908 [Consulta: 27 maig 2019].
* ↑ Antony, GK; Bertino, E; Franklin, M; Otterson, GA; Dudek, AZ «Small cell lung cancer in never smokers: report of two cases» (en anglès). J Thorac Oncol, 2010 Maig; 5 (5), pp: 747-748. DOI: 10.1097/JTO.0b013e3181d6e124. ISSN: 1556-1380. PMID: 20421768 [Consulta: 8 agost 2019].
* ↑ Kim, CH; Lee, YC; Hung, RJ; McNallan, SR; Cote, ML; Lim, WY; Chang, SH; Kim, JH; Ugolini, D; Chen, Y; Liloglou, L; et al «Exposure to secondhand tobacco smoke and lung cancer by histological type: a pooled analysis of the International Lung Cancer Consortium (ILCCO)» (en anglès). Int J Cancer, 2014 Oct 15; 135 (8), pp: 1918-1930. DOI: 10.1002/ijc.28835. PMC: 4126868. PMID: 24615328 [Consulta: 8 agost 2019].
* ↑ Huret, JL «Lung: Translocations in Small Cell Carcinoma» (en anglès). Atlas Genet Cytogenet Oncol Haematol, 2015; 19 (3), pp: 230-233. Arxivat de l'original el 17 d’agost 2017. DOI: 10.4267/2042/56418. ISSN: 1768-3262 [Consulta: 27 juny 2019].
* ↑ Remon, J «Cáncer de pulmón» (en castellà). Sociedad Española de Oncología Médica, 2019; Des 18, págs: 19 [Consulta: 16 maig 2022].
* ↑ Travis, WD; Brambilla, E; Nicholson, AG; Yatabe, Y; Austin, JHM; Beasley, MB; et al «The 2015 World Health Organization Classification of Lung Tumors» (en anglès). J Thorac Oncol, 2015 Set; 10 (9), pp: 1243-1260. DOI: 10.1097/JTO.0000000000000630. ISSN: 1556-1380. PMID: 26291008 [Consulta: 10 maig 2019].
* ↑ Raso, MG; Bota-Rabassedas, N; Wistuba, II «Pathology and Classification of SCLC» (en anglès). Cancers (Basel), 2021 Feb 16; 13 (4), pp: 820. DOI: 10.3390/cancers13040820. PMC: 7919820. PMID: 33669241 [Consulta: 25 juliol 2022].
* ↑ Zhao, X; McCutcheon, JN; Kallakury, B; Chahine, JJ; Chahine, JJ; Pratt, D; Raffeld, M; et al «Combined Small Cell Carcinoma of the Lung: Is It a Single Entity?» (en anglès). J Thorac Oncol, 2018 Feb; 13 (2), pp: 237-245. DOI: 10.1016/j.jtho.2017.10.010. ISSN: 1556-1380. PMID: 29101056 [Consulta: 30 juliol 2019].
* ↑ Qin, J; Lu, H «Combined small-cell lung carcinoma» (en anglès). Onco Targets Ther, 2018 Jun 19; 11, pp: 3505-3511. DOI: 10.2147/OTT.S159057. PMC: 6016273. PMID: 29950855 [Consulta: 22 maig 2019].
* ↑ García Fontgivell, JF; Blázquez Vilàs, S; Mayayo Artal, E «Carcinoma de célula pequeña pulmonar combinado con adenocarcinoma y carcinoma escamoso» (en castellà). Rev Esp Patol, 2005; 38 (3), pp: 176-178. ISSN: 1699-8855 [Consulta: 22 maig 2019].
* ↑ Pabón-Carrasco, S; Vallejo-Benitez, AM; Pabón-Carrasco, M; Rodriguez-Zarco, E «Primary Pulmonary Giant Cell Tumor» (en anglès). Arch Bronconeumol (Engl Ed), 2019 Gen; 55 (1), pp: 60-62. DOI: 10.1016/j.arbres.2018.03.022. ISSN: 2173-5751. PMID: 29909079 [Consulta: 17 juliol 2022].
* ↑ Saito, T; Tsuta, K; Fukumoto, KJ; Matsui, H; Konobu, T; Torii, Y; Yokoi, T; Kurata, I; Kurokawa, H; Uemura, Y; et al «Combined small cell lung carcinoma and giant cell carcinoma: a case report» (en anglès). Surg Case Rep, 2017 Des; 3 (1), pp: 52. DOI: 10.1186/s40792-017-0328-9. PMC: 376257. PMID: 28364180 [Consulta: 12 juliol 2022].
* ↑ Früh, M; De Ruysscher, D; Popat, S; Crinò L; Peters, S; Felip, E; ESMO Guidelines Working Group «Small-cell lung cancer (SCLC): European Society for Medical Oncology Clinical Practice Guidelines for diagnosis, treatment and follow-up» (en anglès). Ann Oncol, 2013 Oct; 24 (Supl 6), pp: vi99-vi105. Arxivat de l'original el 11 de maig 2019. DOI: 10.1093/annonc/mdt178. ISSN: 0923-7534. PMID: 23813929 [Consulta: 11 maig 2019].
* ↑ Pritt, BS; Cooper, K «The Azzopardi phenomenon» (en anglès). Arch Pathol Lab Med, 2003 Set; 127 (9), pp: 1231. DOI: 10.1043/1543-2165(2003)127<1231:TAP>2.0.CO;2. ISSN: 1543-2165. PMID: 12951999 [Consulta: 15 maig 2019].
* ↑ Thunnissen, E; Borczuk, AC; Flieder, DB; Witte, B; Beasley, MB; Chung, JH; Dacic, S; Lantuejoul, S; Russell, PA; den Bakker, M; Botling, J; Brambilla, E; et al «The Use of Immunohistochemistry Improves the Diagnosis of Small Cell Lung Cancer and Its Differential Diagnosis. An International Reproducibility Study in a Demanding Set of Cases» (en anglès). J Thorac Oncol, 2017 Feb; 12 (2), pp: 334-346. DOI: 10.1016/j.jtho.2016.12.004. ISSN: 1556-1380. PMID: 27998793 [Consulta: 10 maig 2019].
* ↑ Travis, WD «Update on small cell carcinoma and its differentiation from squamous cell carcinoma and other non-small cell carcinomes» (en anglès). Mod Pathol, 2012 Gen; 25 (Supl 1), pp: S18-S30. DOI: 10.1038/modpathol.2011.150. ISSN: 1530-0285. PMID: 22214967 [Consulta: 10 maig 2019].
* ↑ Nakra, T; Nambirajan, A; Guleria, P; Phulware, RH; Jain, D «Insulinoma-Associated Protein 1 Is a Robust Nuclear Immunostain for the Diagnosis of Small Cell Lung Carcinoma in Cytology Smears» (en anglès). Cancer Cytopathology, 2019 Ag; 127 (8), pp: 539-548. DOI: 10.1002/cncy.22164. ISSN: 1934-6638. PMID: 31343851 [Consulta: 22 desembre 2019].
* ↑ UniProt «Retinoblastoma-associated protein» (en anglès). Protein knowledgebase. UniProt Consortium, 2019 Jul 3; P06400 -RB_HUMAN- (rev), pàgs: 26 [Consulta: 28 juliol 2019].
* ↑ Heighway, J; Betticher, DC «Lung: small cell cancer» (en anglès). Atlas Genet Cytogenet Oncol Haematol, 2004; 8 (3), pp: 257-259. Arxivat de l'original el 28 de juliol 2019. DOI: 10.4267/2042/38116. ISSN: 1768-3262 [Consulta: 28 juliol 2019].
* ↑ Shojaee, S; Singh, I; Solsky, I; Nana-Sinkam, P «Malignant Pleural Effusion at Presentation in Patients with Small-Cell Lung Cancer» (en anglès). Respiration, 2019; 98 (3), pp: 198-202. DOI: 10.1159/000499372. ISSN: 1423-0356. PMID: 31121583 [Consulta: 1r juny 2022].
* ↑ Chong, S; Lee K; Chung, MJ; Han, J; Kwon, OJ; Kim, TS «Neuroendocrine tumors of the lung: clinical, pathologic, and imaging findings» (en anglès). Radiographics, 2006 Gen-Feb; 26 (1), pp: 41-57. DOI: 10.1148/rg.261055057. ISSN: 1527-1323. PMID: 16418242 [Consulta: 30 juny 2019].
* ↑ Klatt, EC «Lung, oat cell carcinoma, gross» (en anglès). Pulmonary Pathology Index, 86. WebPath®: The Internet Pathology Laboratory for Medical Education, 2019, pàgs: 1 [Consulta: 17 agost 2019].
* ↑ Limbu, SH; Bhatta, N; Mishra, DR; Acharya, AB; Verma, A; Shahi, R; et al «Small Cell Lung Carcinoma with Pancoast Syndrome: A Case Report» (en anglès). JNMA J Nepal Med Assoc, 2022 Feb 15; 60 (246), pp: 211-213. DOI: 10.31729/jnma.6620. PMC: 9199995. PMID: 35210644 [Consulta: 7 juliol 2022].
* ↑ Nikoomanesh, K; Choi, J; Arabian, S «Paraneoplastic syndrome as the presentation of limited stage small cell carcinoma» (en anglès). BMC Pulm Med, 2018 Nov 14; 18 (1), pp: 169. DOI: 10.1186/s12890-018-0729-y. PMC: 6236949. PMID: 30428872 [Consulta: 27 juny 2019].
* ↑ Soomro, Z; Youssef, M; Yust-Katz, S; Jalali, A; et al «Paraneoplastic syndromes in small cell lung càncer» (en anglès). J Thorac Dis, 2020 Oct; 12 (10), pp: 6253-6263. DOI: 10.21037/jtd.2020.03.88. PMC: 7656388. PMID: 33209464 [Consulta: 2 agost 2022].
* ↑ Basumallik, N; Agarwal, M «Cancer, Lung Small Cell (Oat Cell)» (en anglès). StatPearls [Internet]. StatPearls Publishing LLC, 2019 Feb 14; NBK482458 (rev), pàgs: 7. PMID: 29494065 [Consulta: 15 maig 2019].
* ↑ Kacem, M; Belloumi, N; Bachouche, I; Mersni, M; et al «Paraneoplastic limbic encephalitis revealing a small cell carcinoma of the lung» (en anglès). Respir Med Case Rep, 2018 Des 27; 26, pp: 157-160. DOI: 10.1016/j.rmcr.2018.12.015. PMC: 6319301. PMID: 30622890 [Consulta: 21 maig 2019].
* ↑ DeMarinis, A; Malik, F; Matin, T; Rahmany, Z; Putnam, T; Nfonoyim, J «A rare case of metastatic small cell neuroendocrine carcinoma of the lung presenting as isolated thrombocytopenia» (en anglès). J Community Hosp Intern Med Perspect, 2019 Set 5; 9 (4), pp: 327-329. DOI: 10.1080/20009666.2019.1644916. PMC: 6735311. PMID: 31528281 [Consulta: 3 gener 2020].
* ↑ Romero, P; Manterola, A; Martínez, E; Arias, F; Villafranca, E «Obstrucción maligna de la vena cava superior» (en castellà). A: Libro electrónico de Temas de Urgencia, Urgencias Oncológicas 3. Servicio Navarro de Salud, 2008; Gen, pàgs: 7. ISBN 978-84-690-6958-5 [Consulta: 21 maig 2019].
* ↑ Brzezniak, C; Oronsky, B; Carter, CA; Thilagar, B; et al «Superior Vena Cava Syndrome in a Patient with Small-Cell Lung Cancer: A Case Report» (en anglès). Case Rep Oncol, 2017 Mar 17; 10 (1), pp: 252-257. DOI: 10.1159/000464278. PMC: 5465747. PMID: 28611639 [Consulta: 21 maig 2019].
* ↑ Valdivia Bautista, J «Tratamiento del Cáncer de Pulmón de Células Pequeñas» (en castellà). Rev Esp Patol Torac, 2017 Mar; 29 (2, Supl 1), pp: 111-116. ISSN: 1889-7347 [Consulta: 13 maig 2019].
* ↑ Terashima, T; Matsuzaki, T; Chubachi, S; Sakamaki, F; Satoh, M; Tomioka, E; Horio, G; Ogawa, R; et al «Spreading pattern and CT findings of very early-stage peripheral small-cell lung càncer» (en anglès). Advances in Lung Cancer. SciRes Literature LLC, 2013; 2 (4), pp: 73-78 (ID40503). DOI: 10.4236/alc.2013.24010. ISSN: 2169-2726 [Consulta: 16 maig 2019].
* ↑ Adejorin, OD; Sodhi, A; Hare, FA; Headley, AS; et al «Pleural Small Cell Lung Carcinoma: An Unusual Culprit in Pleural Effusion» (en anglès). Am J Case Rep, 2015 Des 30; 16, pp: 912-915. DOI: 10.12659/ajcr.895276. PMC: 4699612. PMID: 26714576 [Consulta: 27 juny 2019].
* ↑ Megyesfalvi, Z; Tallosy, B; Pipek, O; Fillinger, J; Lang, C; Klikovits, T; Schwendenwein, A; Hoda, MA; Renyi-Vamos, F; Laszlo, V; et al «The landscape of small cell lung cancer metastases: Organ specificity and timing» (en anglès). Thorac Cancer, 2021 Mar; 12 (6), pp: 914-923. DOI: 10.1111/1759-7714.13854. PMC: 952793. PMID: 33533174 [Consulta: 9 maig 2022].
* ↑ Príncipe, C; Dionísio de Sousa, IJ; Prazeres, H; Soares, P; Lima, RT «LRP1B: A Giant Lost in Cancer Translation» (en anglès). Pharmaceuticals (Basel), 2021 Ag 24; 14 (9), pp: 836. DOI: 10.3390/ph14090836. PMC: 8469001. PMID: 34577535 [Consulta: 8 juny 2022].
* ↑ GeneCards®. «MAP3K13 Gene» (en anglès) pàgs: 34. Weizmann Institute of Science, 6 juny 2022 (rev). [Consulta: 17 juliol 2022].
* ↑ Jiao, S; Zhang, X; Wang, D; Fu, H; Xia, Q «Genetic Alteration and Their Significance on Clinical Events in Small Cell Lung Cancer» (en anglès). Cancer Manag Res, 2022 Abr 19; 14, pp: 1493-1505. DOI: 10.2147/CMAR.S356037. PMC: 9034895. PMID: 35469134 [Consulta: 16 maig 2022].
* ↑ Goto, Y; Tobino, K; Yoshimine, K; Sueyasu, T; Okahisa, M; et al «An autopsy case of ruptured liver metastases from small cell lung cancer: A case report and literature review» (en anglès). Respir Med Case Rep, 2020 Mar 19; 30, pp: 101039. DOI: 10.1016/j.rmcr.2020.101039. PMC: 7097517. PMID: 32257791 [Consulta: 15 juny 2022].
* ↑ Quan, AL; Videtic, GMM; Suh, JH «Brain metastases in small cell lung cancer» (en anglès). Oncology (Williston Park), 2004 Jul; 18 (8), pp: 961-972. ISSN: 1423-0232. PMID: 15328892 [Consulta: 16 maig 2022].
* ↑ Gong, L; Xu, L; Yuan, Z; Wang, Z; et al «Clinical outcome for small cell lung cancer patients with bone metastases at the time of diagnosis» (en anglès). J Bone Oncol, 2019 Nov 2; 19, pp: 100265. DOI: 10.1016/j.jbo.2019.100265. PMC: 6859228. PMID: 31763163 [Consulta: 15 juny 2022].
* ↑ Singh, N; Madan, K; Aggarwal, AN; Das, A «Symptomatic large bilateral adrenal metastases at presentation in small-cell lung cancer: a case report and review of the literature» (en anglès). J Thorac Dis, 2013 Jun; 5 (3), pp: E83-E86. DOI: 10.3978/j.issn.2072-1439.2011.09.05. PMC: 3698258. PMID: 23825789 [Consulta: 9 maig 2022].
* ↑ Nakazawa, K; Kurishima, K; Tamura, T; Kagohashi, K; Ishikawa, H; et al «Specific organ metastases and survival in small cell lung cancer» (en anglès). Oncol Lett, 2012 Oct; 4 (4), pp: 617-620. DOI: 10.3892/ol.2012.792. PMC: 3506697. PMID: 23205072 [Consulta: 28 juny 2022].
* ↑ Pérez-Gracia, JL; López-Picazo, JM; Martín-Algarra, S; Viteri, S; García-Foncillas, J; Gúrpide, A «Carcinoma microcítico de pulmón» (en castellà). Rev Med Univ Navarra, 2007 Abr-Jun; 51 (2), pp: 7-13. ISSN: 0556-6177 [Consulta: 31 juliol 2019].
* ↑ Manapov, F; Käsmann, L; Roengvoraphoj, O; Dantes, M; Schmidt-Hegemann, NS; et al «Prophylactic cranial irradiation in small-cell lung cancer: update on patient selection, efficacy and outcomes» (en anglès). Lung Cancer (Auckl), 2018 Ag 16; 9, pp: 49-55. DOI: 10.2147/LCTT.S137577. PMC: 6181088. PMID: 30323698 [Consulta: 11 agost 2019].
* ↑ Kepka, L «Radiotherapy of brain metastases from small-cell lung cancer: standards and controvèrsies» (en anglès). J Cancer Metastasis Treat, 2019 Jul 11; 5, pp: 53. DOI: 10.20517/2394-4722.2018.114. ISSN: 2454-2857 [Consulta: 27 agost 2019].
* ↑ American Cancer Society «Small Cell Lung Cancer Survival Rates» (en anglès). Small Cell Lung Cancer Early Detection, Diagnosis, and Staging, Cancer.org, 2019; Feb 4 (rev), pàgs: 4 [Consulta: 28 juliol 2019].
* ↑ Tsoukalas, N; Aravantinou-Fatorou, E; Baxevanos, P; Tolia, M; Tsapakidis, K; Galanopoulos, M; et al «Advanced small cell lung cancer (SCLC): new challenges and new expectations» (en anglès). Ann Transl Med, 2018 Abr; 6 (8), pp: 145. DOI: 10.21037/atm.2018.03.31. PMC: 5952028. PMID: 29862234 [Consulta: 28 juliol 2019].
* ↑ Inoue, M; Sawabata, N; Okumura, M «Surgical intervention for small-cell lung cancer: what is the surgical role?» (en anglès). Gen Thorac Cardiovasc Surg, 2012 Jul; 60 (7), pp: 401-405. DOI: 10.1007/s11748-012-0072-9. PMC: 3388249. PMID: 22638740 [Consulta: 16 agost 2022].
* ↑ Barnes, H; See, K; Barnett, S; Manser, R «Surgery for limited-stage small-cell lung cancer» (en anglès). Cochrane Database Syst Rev, 2017 Abr 21; 4 (4), pp: CD01191. DOI: 10.1002/14651858.CD011917.pub2. PMC: 6478097. PMID: 28429473 [Consulta: 16 agost 2022].
* ↑ Rossi, A «Immunotherapy in small-cell lung cancer: at what point are we?» (en anglès). Ann Transl Med, 2016 Oct; 4 (Supl 1), pp: S5. DOI: 10.21037/atm.2016.09.35. PMC: 5104646. PMID: 27867973 [Consulta: 28 juliol 2019].
* ↑ Pavan, A; Attili, I; Pasello, G; Guarneri, V; et al «Immunotherapy in small-cell lung cancer: from molecular promises to clinical challenges» (en anglès). J Immunother Cancer, 2019 Ag 5; 7 (1), pp: 205. DOI: 10.1186/s40425-019-0690-1. PMC: 6683488. PMID: 31383005 [Consulta: 15 agost 2019].
* ↑ Wu, XQ; Li, JY; Du, WJ «Causes of death following small cell lung cancer diagnosis: a population-based analysis» (en anglès). BMC Pulm Med, 2022 Jul 4; 22 (1), pp: 262. DOI: 10.1186/s12890-022-02053-4. PMC: 9254402. PMID: 35787685 [Consulta: 25 juliol 2022].
* ↑ Molina, JR; Yang, P; Cassivi, SD; Schild, SE; Adjei, AA «Non–Small Cell Lung Cancer: Epidemiology, Risk Factors, Treatment, and Survivorship» (en anglès). Mayo Clin Proc, 2008 Maig; 83 (5), pp: 584-594. DOI: 10.4065/83.5.584. PMC: 2718421. PMID: 18452692 [Consulta: 15 agost 2019].
* ↑ Zeman, KG; Brzezniak, CE; Carter, CA «Recalcitrant small cell lung cancer: the argument for optimism» (en anglès). J Thorac Dis, 2017 Mar; 9 (3), pp: E295-E296. DOI: 10.21037/jtd.2017.03.40. PMC: 5394078. PMID: 28449525 [Consulta: 15 agost 2019].
* ↑ Kwok, G; Yau, TC; Chiu, JW; Tse, E; Kwong, YL «Pembrolizumab (Keytruda)» (en anglès). Hum Vaccin Immunother, 2016 Nov; 12 (11), pp: 2777-2789. DOI: 10.1080/21645515.2016.1199310. PMC: 5137544. PMID: 27398650 [Consulta: 18 agost 2019].
* ↑ FDA «FDA approves pembrolizumab for metastatic small cell lung cancer» (en anglès). Drug Approvals and Databases, 2019; Jun 18, pàgs: 2 [Consulta: 18 agost 2019].
* ↑ DrugBank «Lurbinectedin» (en anglès). Canadian Institutes of Health Research/The Metabolomics Innovation Centre, 2022 Maig 24; DB12674 (rev), pàgs: 8 [Consulta: 26 maig 2022].
* ↑ Patel, S; Petty, WJ; Sands, JM «An overview of lurbinectedin as a new second-line treatment option for small cell lung cancer» (en anglès). Ther Adv Med Oncol, 2021 May 29; 13, pp: 17588359211020529. DOI: 10.1177/17588359211020529. PMC: 8165873. PMID: 34104228 [Consulta: 26 maig 2022].
* ↑ Yang, H; Liu, L; Zhou, C; Xiong, Y; Yang, N; Qu, J «The clinicopathologic of pulmonary adenocarcinoma transformation to small cell lung càncer» (en anglès). Medicine (Baltimore), 2019 Mar; 98 (12), pp: e14893. DOI: 10.1097/MD.0000000000014893. ISSN: 1536-5964. PMID: 30896637 [Consulta: 30 juny 2019].

## Bibliografia

* Wagner, Patrick L.; Kitabayashi, Naoki; Chen, Yao-Tseng; Saqi, Anjali. Combined small cell lung carcinomas: genotypic and immunophenotypic analysis of the separate morphologic components (en anglès). Am J Clin Pathol, 2009 Gen 3; 131 (3), pp: 376-382. PMID: 19228643. DOI 10.1309/AJCPYNPFL56POZQY [Consulta: 12 juliol 2022].
* Semenova, Ekaterina A.; Nagel, Remco; Berns, Anton. Origins, genetic landscape, and emerging therapies of small cell lung cancer (en anglès). Genes Dev, 2015 Jul 15; 29 (14), pp: 1447-1462. PMID: 26220992. DOI 10.1101/gad.263145.115 [Consulta: 30 juliol 2018].
* Pointer, Kelli B.; Ko, Huaising C.; Brower, Jeffrey V.; Witek, Matthew E.; et al Small cell carcinoma of the head and neck: An analysis of the National Cancer Database (en anglès). Oral Oncol, 2017 Jun; 69, pp: 92-98. PMID: 28559027. DOI 10.1016/j.oraloncology.2017.04.009 [Consulta: 22 desembre 2019].
* Oronsky, Bryan; Reid, Tony R.; Oronsky, Arnold; Carter, Corey A. What's New in SCLC? A Review (en anglès). Neoplasia, 2017 Oct; 19 (10), pp: 842–847. PMID: 28888101. DOI 10.1016/j.neo.2017.07.007 [Consulta: 30 juny 2019].
* Wang, Feng; Liu, Dong-Bing; Zhao, Qi; Chen, Gang; et al. The genomic landscape of small cell carcinoma of the esophagus (en anglès). Cell Res, 2018 Jul; 28 (7), pp: 771–774. PMID: 29728688. DOI 10.1038/s41422-018-0039-1 [Consulta: 29 desembre 2019].
* Underwood, Caroline M.; Glass, Carolyn; Zynger, Debra (Ed.). Lung tumor, Other carcinoma: Small cell carcinoma (en anglès). PathologyOutlines.com, Inc, 2019; Abr 25 (rev), pàgs: 6. [Consulta: 30 juny 2019].
* Kitahara, Yoshihiro; Murakami, Yurina; Nakai, Shogo; Hiramatsu, Toshiya; et al. Endobronchial Small-cell Lung Cancer with Intraluminal Growth Pattern Showing “Finger-in-glove” Appearance (en anglès). Intern Med, 2020 Mar 1; 59 (5), pp: 701-704. PMID: 31708544. DOI 10.2169/internalmedicine.3438-19 [Consulta: 2 juny 2022].
* Johal, Sukhvinder; Hettle, Robert; Joe, Carroll; Peter, Maguire; Wynne, Tammy. Real-world treatment patterns and outcomes in small-cell lung cancer: a systematic literature review (en anglès). J Thorac Dis, 2021 Jun; 13 (6), pp: 3692-3707. PMID: 34277061. DOI 10.21037/jtd-20-3034 [Consulta: 7 agost 2022].
* Simbolo, Michele; Centonze, Giorgia; Ali, Greta; Garzone, Giovanna; et al. Integrative molecular analysis of combined small-cell lung carcinomas identifies major subtypes with different therapeutic opportunities (en anglès). ESMO Open, 2022 Feb; 7 (1), pp: 100308. PMID: 34952268. DOI 10.1016/j.esmoop.2021.100308 [Consulta: 16 maig 2022].
* Gong, Sizhu; Han, Yue; He, Enling; Liu, Min; et al. Coexistence of anti-SOX1 and anti-GABAB receptor antibodies with paraneoplastic limbic encephalitis presenting with seizures and memory impairment in small cell lung cancer: A case report (en anglès). Front Immunol, 2022 Jul 28; 13, pp: 955170. PMID: 35967304. DOI 10.3389/fimmu.2022.955170 [Consulta: 17 maig 2022].

## Enllaços externs

* Small Cell Lung Cancer Miller, R; 2013, Abr. (anglès)
* Nuevos avances en el tratamiento del carcinoma de pulmón de célula pequeña Reguart, N. ecancer; 2019, Feb. (castellà)
* Cáncer de pulmón microcítico (células pequeñas) American Cancer Society; 2019, Maig. (castellà)
* Cáncer de células pequeñas, cáncer de células grandes: ¿qué significa esto? Moynihan, TJ. Mayo Clinic; 2020, Ag. (castellà)